کامرس اور صنعت کی وزارتہ
‘‘کوشش کرنے والوں کی کبھی ہارنہیں ہوتی ’’-پیوش گوئل نے ‘‘چھاترسنسد ’’ سے ملحقہ یونیورسٹی کے طلباء سے خطاب کرتے ہوئے یہ بات کہی
جناب پیوش گوئل نے نوجوانوں کو ‘‘ بڑے خواب دیکھنے اور اپنا مقصد بلندرکھنے ’’ کی تلقین کی
‘‘جب ہم نیک ارادوں کے ساتھ سبھی کے خیالات ونظریات کو سنتے اورسمجھتے ہیں تو بندوبست سے متعلق مسائل کے حل سامنے آتے ہیں ۔’’ جناب پیوش گوئل
‘‘یہاں تک کہ کووڈ -19عالمی وباء میں بھی ہم نے برآمدات کے بارے میں اپنے خوابوں کو ہمیشہ بڑارکھا۔’’ جناب پیوش گوئل
وزیراعظم نریندرمودی ، ملک کے نوجوانوں کے لئے ایک ترغیب فراہم کرنے والے قائد ہیں :جناب پیوش گوئل
بین الاقوامی تنظیمیں ، تبدیلیاں لانے اورترقی کے لئے بھارت اوربھارت کے نوجوانوں کی جانب دیکھتی ہیں :جناب پیوش گوئل
کامرس وصنعت ، ٹیکسٹائلز، صارفین کے اموراورخوراک اورسرکاری نظام تقسیم کے وزیر جناب پیوش گوئل نے آج نوجوانوں کو تلقین کی کہ وہ ہمیشہ بڑے خواب دیکھیں اوراپنے مقاصد کو بلند رکھیں ۔ وڈوڈرہ کی ‘‘چھاترسنسد ’’ سے ملحقہ یونیورسٹی کے طلباء کے ایک گروپ سے خطاب کرتے ہوئے جناب گوئل نے کہاکہ نوجوان ، مثبت تبدیلی کے محرک ہیں ۔ یہ طلباء ‘‘انٹرن –نیشن لیڈرشپ ٹور 2022’’ نامی اچھی حکمرانی سے متعلق ایک دس روزہ دورہ کررہے ہیں ۔تحریک آزاداورایمرجنسی کے خلاف لڑائی میں ان کے کردار کا ذکرکرتے ہوئے ، جناب گوئل نے کہا کہ ‘‘ بڑے پیمانے پرعوامی تحریکیں ، اس دورکے نوجوانوں کی حمایت سے پیداہوتی ہیں ۔’’
طلباء ، بڑی تبدیلیاں لانے کی موجب توانائی لے کرآتے ہیں ہمیں ‘‘چلتاہے ’’ کے موقف کو ترک کرکے ، ‘‘کچھ کرنا ہے ’’ کے موقف کو اختیار کرنے کی ضرورت ہے ۔ طلباء ، تحریکوں میں جوجوش وخروش اور ولولہ لے کرآتے ہیں وہ عظیم نتائج کے حصول کے لئے لازمی ہیں ۔ جناب گوئل نے ویڈیو کانفرنسنگ کے ذریعہ اپنے خطاب کے دوران کہا :‘‘برائے مہربانی بڑا سوچئے ، چھوٹے مقاصد کے بارے میں نہ سوچیں ’’ انھوں نے کہا:‘‘کوشش کرنے والوں کی کبھی ہارنہیں ہوتی ۔’’
جناب گوئل نے کہا:‘‘ جب ہم نے چارسوارب ڈالر کے بقدر برآمدات سے متعلق شدید خواہش کا اظہارکیاتھا تولوگ ہمارا مذاق اڑاتے تھے ۔ لیکن اب رواں مالی سال کے پہلے نوماہ میں ہی ہماری برآمدات 300ارب ڈالر سے تجاوز کرچکی ہیں ۔ عالمی وباء کے دوران بھی ہم نے برآمدات کے بارے میں بلند خیالات رکھے اوربھارت کو ایک درخشاں ملک بنانے کا خواب دیکھا ، جس میں کاروبار کے لامحدود مواقع ہوں ۔’’
جناب گوئل نے کہا کہ وزیراعظم جناب نریندرمودی ملک کے نوجوانوں کے لئے ترغیب فراہم کرنے والے قائد ہیں ۔ جنھوں نے ‘‘ سووچھ بھارت ’’ اور‘‘آتم نربھربھارت ’’ جیسی بھارت کی تاریخ میں زبردست تبدیلیاں پیداکی ہیں اوراس کے لئے ‘‘سب کا پریاس ’’ کے اپنے نعرے کے ساتھ سبھی لوگوں کو شامل کیاہے ۔
جناب گوئل نے کہاہم خوراک کو یقینی فراہمی سے متعلق دنیا کا سب سے بڑاپروگرام این ایف ایس اے پرعمل درآمد کررہے ہیں اورغذائی اناج کو تقریبا 80کروڑلوگوں کو دیاجاتاہے تاکہ اس بات کو یقینی بنایاجاسکے کہ ملک میں کوئی بھی بھوکا نہ رہے ۔
جناب گوئل نے کہا کہ سول سوسائٹی کو نہ صرف سماجی حالات کو بہتربنانےکے لئے کام کرناچاہئے بلکہ سیاسی طریقہ کارکو بہتربنانے کی سمت بھی کوشش کرنی چاہیئے ، جس سے کہ حکمرانہ میں ایمانداری کو تقویت فراہم ہوتی ہے ۔
انھوں نے کہا :‘‘ ایمانداری ، شفافیت اور اخلاقی بلندی وقت کی ضرورت ہیں ۔ جنھیں کہ اب سول سوسائٹی نے حکومت کی پہل قدمیوں کے ذریعہ دیکھناشروع کردیاہے ۔ سول سوسائٹی کو ہمیشہ سرگرم رہنا چاہیئے اورمعاشرے کے حساس طبقات کی زندگی میں وقار پیداکرنا چاہیئے ۔ ہمیں مثبت نتائج کے بارے میں فیصلہ کرنا چاہیئے اور اس سلسلے میں پوری قوت کے ساتھ کام کرنا چاہیئے ۔’’
شرکاء میں سے ایک کی جانب سے یہ پوچھے جانے پر کہ انھوں نے اچھے بندوبست سے متعلق مسائل کے حل کیسے نکالے ، جناب گوئل نے کہاکہ اس بات کی بہت اہمیت ہے کہ نیک ارادوں اور جانبدار ہوئے بغیر اور کسی بھی چیز کے بارے میں متعصب ہوئے بغیر ، سبھی لوگوں کے خیالات ونظریات کو غورسے سنا جائے ۔ انھوں نے کہا :جب ا س طرح کا موقف اخیتار کیاجائے گا تو حل سامنے آتے ہیں ۔’’وزیرموصوف نے زیورات کی تصدیق کا ٹھپا لگانے پر عمل درآمد کرنے کی مثال پیش کی ، جو جس پر زیادہ غوروخوض کے فقدان کی وجہ سے کئی سالوں سے عمل درآمد نہیں کیاجاسکاتھا۔
جناب گوئل نے کہاکہ بھارت کے نوجوان نے عالمی پیمانے پر زبردست اثرات چھوڑے ہیں ۔ اب بین الاقوامی تنظیمیں ، تبدیلیاں لانے اور ترقی اور نشونماء کے لئے بھارت اور بھارت کے نوجوانوں کی جانب امید بھری نظروں سے دیکھتی ہیں ۔
جناب گوئل نے کہا :‘‘ہم آزادی کے 75سال –آزادی کا امرت مہوتسو منارہے ہیں ، اور اب وقت آگیاہے کہ ملک ، وہ عالمی درجہ حاصل کرے جس کا کہ وہ درحقیقت مستحق ہے ۔’’اس بات کو اجاگرکرتے ہوئے کہ بھارت نے اولمپکس اورپیرالمپکس سمیت عالمی سطحوں پراپنی چھاپ چھوڑنی شروع کردی ہے ، جناب گوئل نے کہا:‘‘آج کوئی بھی بین الاقوامی تنظیم یاتقریب کامنصوبہ بھارت کے بغیر ممکن نہیں ہے ۔’’